ROMANIA

JUDEŢUL MUREŞ Vizat,

PRIMĂRIA COMUNEI Secretar general

ACĂŢARI Jozsa Ferenc

PROIECT DE HOTARARE

privind înscrierea provizorie în Cartea funciară a unor terenuri de interes Național și Local cu scopul atribuirii terenului pe perioada executării lucrărilor de construire al autostrăzii Iași- Tg-Mureș, tronsonul Tg-Mureș- Miercurea Nirajului

Primarul comunei Acăţari;

 Având în vedere referatul de aprobare a Primarului comunei Acățari nr.2794/2024 , raportul compartimentului de resort nr. 2800/2024 ;

Ținând cont de pozițiile nr.176 și 178 din anexa nr.9- Inventarul bunurilor care aparțin domeniului public al comunei Acățari- din H.G. nr. 964/2002, privind atestarea domeniului public al județului Mureș, pecum și a municipiilor, orașelor și a comunelor din județul Mureș;

 Văzând prevederile art.41 alin 51 din Legea nr.7 din 13 martie 1996- Legea Cadastrului și Publicității Imobiliare, republicată, cu completările și modificările ulterioare;

Conform prevederilor art.152 din Ordinul 600/2023 pentru aprobarea Regulamentului de recepţie şi înscriere în evidenţele de cadastru şi carte funciară;

În conformitate cu prevederile art.888 din Legea nr. 287 din 17 iulie 2009\* privind Codul civil, cu modificările și completările ulterioare;

Văzând documentația tehnică întocmită de SC Apulum Geo-Gis SRL;

 Ținând cont de prevederile art.7 din Legeanr. 52/2003 privind tansparența decizională în administrația publică,republicată,cu modificările și completările ulterioare;

 În temeiul prevederilor art.129 alin.2 lit.c. coroborat cu art.139 alin. 3 și art.196 alin.1 lit.a din O.U.G. nr.57/2019 privind Codul Administrativ;

 P r o p u n e :

**Art. 1.** Se atestă apartenența la domeniul public al comunei Acățari a următoarelor terenuri:

Suprafața de \_\_\_\_\_\_\_\_, identificat,\_\_\_\_\_\_\_\_\_, din poz.176-islaz comunal Murgești- din anexa nr.9- Inventarul bunurilor care aparțin domeniului public al comunei Acățari- din H.G. nr. 964/2002, privind atestarea domeniului public al județului Mureș, pecum și a municipiilor, orașelor și a comunelor din județul Mureș;

Suprafața de \_\_\_\_\_\_\_\_, identificat,\_\_\_\_\_\_\_\_\_, din poz.178-islaz comunal Vălenii- din anexa nr.9- Inventarul bunurilor care aparțin domeniului public al comunei Acățari- din H.G. nr. 964/2002, privind atestarea domeniului public al județului Mureș, pecum și a municipiilor, orașelor și a comunelor din județul Mureș

**Art. 2.** Se aprobă înscrierea provizorie a dreptului de proprietate asupra terenurilor susmenționate ,în favoarea comunei Acățari,cu titlu de proprietate publică.

Înscrierea provizorie se efectuează cu scopul atribuirii terenurilor, ca groapă de împrumut, pe perioada executării lucrărilor de construire al autostrăzii Iași- Tg-Mureș, tronsonul Tg-Mureș- Miercurea Nirajului.

Lucrările includ decopertarea, excavarea și ulterior readucerea terenului în circuitul agricol, cea ce poate fi considerat și lucrări de îmbunătățiri funciare.

Terenurile vizate fac parte din domeniul public al comunei, au categoria de folosință neproductiv și prezintă eroziuni puternice ce pot duce la alunecări de teren, unele fiind incluse în planul de analiză și acoperire a riscurilor conform H.C.L. nr. 6 din 26.01.2024.

**Art. 3.**Se însușește documentația cadastrală întocmită de SC Apulum Geo-Gis SRL,privind amplasamentul și limitele suprafețelor prevăzute la art.1.

**Art.4.**Se mandatează Primarul comunei Acățari să facă demersurile necesare întabulării terenurilor.

 **Art.5**.Prezenta se aduce la cunoștință publică,conform prevederilor legale și se comunică cu:

* Instituției Prefectului Județului Mureș
* Primarului Comunei Acățari
* OCPI Mureș

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, [www.acatari.ro](http://www.acatari.ro)

##  Nr. 2794 / 24 aprilie 2024

##

###  **REFEREAT DE APROBARE**

privind înscrierea provizorie în Cartea funciară a unor terenuri de interes Național și Local cu scopul atribuirii terenului pe perioada executării lucrărilor de construire al autostrăzii Iași- Tg-Mureș, tronsonul Tg-Mureș- Miercurea Nirajului

 Proiectul de hotărâre propus are următoarele temeiuri juridice:

Ordinul 600/2023 pentru aprobarea Regulamentului de recepţie şi înscriere în evidenţele de cadastru şi carte funciară;

Art. 152. - (1) Intabularea dreptului de proprietate asupra bunurilor proprietate publică a statului și a unităților administrativ teritoriale se face în condițiile art. 41 alin. (5) din Legea nr. 7/1996.

(2) Înscrierea provizorie a dreptului de proprietate asupra bunurilor proprietate publică a statului sau a unităților administrativ teritoriale se face în condițiile art. 41 alin. (51) din Legea nr. 7/1996, republicată,in baza actelor administrative emise de catre institutia publica centrala sau locala prin care se constata apartenenta la domeniul public, în condițiile legii, care confirmă identitatea dintre imobilul din documentația cadastrală și cel a cărui intabulare se solicită.

 Legea cadastrului şi a publicităţii imobiliare nr. 7/1996

Art. 41. - (5) În cazul imobilelor proprietate publică a statului sau a unităţilor administrativ-teritoriale, intabularea se realizează în baza actelor de proprietate, iar în lipsa acestora, a copiei extrasului de pe inventarul centralizat al bunurilor respective, atestat prin hotărâre a Guvernului, însoţită de un înscris emis de către conducătorul instituţiei publice centrale sau locale, care are obligaţia întocmirii şi modificării inventarului centralizat, prin care se confirmă identitatea dintre imobilul din documentaţia cadastrală şi cel evidenţiat în inventarul centralizat. Pentru imobilele a căror apartenenţă la domeniul public al statului sau al unităţilor administrativ-teritoriale este stabilită prin acte normative, intabularea se va efectua în baza hotărârilor Guvernului, hotărârilor consiliului local, judeţean sau al municipiului Bucureşti de însuşire a inventarelor cu privire la aceste bunuri imobile, însoţite de un înscris emis de către conducătorul instituţiei publice centrale sau locale, prin care se confirmă identitatea dintre imobilul din documentaţia cadastrală şi cel a cărui intabulare se solicită, cu respectarea prevederilor legale în vigoare.

(51) În cazul imobilelor proprietate publică a statului sau a unităţilor administrativ-teritoriale care nu întrunesc condiţiile pentru intabulare prevăzute la alin. (5), se poate dispune înscrierea provizorie a dreptului de proprietate în baza actelor administrative emise cu privire la imobil, în condiţiile legii.

 LEGEA Nr. 287 din 17 iulie 2009\* privind Codul civil

ART. 888

Condiţii de înscriere 137

Înscrierea în cartea funciară se efectuează în baza înscrisului autentic notarial, a hotărârii judecătoreşti rămase definitivă, a certificatului de moştenitor sau în baza unui alt act emis de autorităţile administrative, în cazurile în care legea prevede aceasta.

 Primar,

 Osvath Csaba